Možné interakcie medzi Arthrotec Forte a Xareltom
Arthrotec Forte je možné užívať s xareltom
Dobrý deň,
ďakujeme za Vašu otázku.
Pri súčasnom užívaní liekov Xarelto a Arthrotec Forte bola pozorovaná klinicky závažná interakcia, v dôsledku ktorej je prítomné zvýšené riziko krvácania a poškodenia gastroduodenálnej sliznice. Z toho dôvodu nie je súčasné užívanie uvedených liekov vhodné bez odporúčania lekára. Ten pri predpise zvažuje prínos liečby a možné riziká z nej vyplývajúce a prispôsobí tomu aj dávkovanie. Zároveň sa odporúča kontrola zrážanlivosti krvi (monitorovanie INR), čo je však na rozhodnutí ošetrujúceho lekára.
Preto ak lekár pri predpise lieku Arthrotec Forte nebol informovaný o prebiehajúcej liečbe Xareltom, je potrebné vhodnosť súbežnej liečby s ním dodatočne konzultovať.
Z voľnopredajných prípravkov na liečbu bolesti je možné s Xareltom užívať lieky s obsahom účinnej látky paracetamol. Pri silnejšej bolesti je vhodné užívanie lieku Valetol, ktorý obsahuje okrem paracetamolu aj propyfenazón (pôsobí proti bolesti, horúčke a zápalu) a kofeín (zosilňuje protibolestivé účinky obidvoch zložiek).
Prajem pekný zvyšok dňa.
S pozdravom
PharmDr. Veronika Kiabová